Veľký Javorník má viac vrcholov. Označené na mape sú dva. Ten vyšší (východnejší) je schovaný v húštine v lese a meria 1071.5m, pričom je tam aj železná tyč (bez cedule) a vrcholový kameň. Druhý vrchol (západnejší) leží priamo na turistickej trase s krásnym výhľadom, takže vrcholový kríž radšej postavili tam ako niekde v húštine bez výhľadu. Tento vrchol je približne o meter nižšie ale je tu umiestnený spomínaný kríž s napísanou výškou toho schovaného vrcholu v húštine. Lenže potom existuje aj ďalší vrchol, ktorý je pár sto metrov severo-východne od týchto dvoch vrcholov a ten je dokonca najvyšší a meria približne 1074.8m. Všade sa uvádza, že navyšší vrchol Javorníkov je Veľký Javorník s výškou 1072m ale je tam miesto, ktoré má takmer 1075m, takže naozaj neviem, prečo sa toto miesto "nepočíta". Zvláštne. Nedávno som tadiaľ išiel ale tento najvyšší bod som si nevšimol, či bol nejako označený. Asi sa tam ešte niekedy pôjdem pozrieť.